પાક.ના દર્દીઓ માટે ભારતના મેડિકલ વિઝા કેમ પડકાર બની રહ્યા છે?\nપણ ડૉ. તૈમુર-ઉલ-હસનના ઘરમાં આજે પરિવાર જાગી ગયો હતો. 

તેઓ ઝડપથી તૈયાર થયા અને નાસ્તા માટે ટેબલ પર આવ્યા. 

ડૉ. તૈમુર-ઉલ-હસન સ્વસ્થ હતા પરંતુ તેમની નાની બહેન દુઃખી હતી. 

અડધા કલાક બાદ ડૉ. તૈમુર ઘરેથી નીકળવા માટે તૈયારી કરવા લાગ્યા. 

આ સમયે પરિવારના તમામ સભ્યો તેમની આસપાસ એકઠાં થઈ ગયા.

તમને આ પણ વાંચવું ગમશે

ઘરના દરવાજા પાસે તેમના માટે દુઆ માંગવામાં આવી. કુરાનની નીચેથી તેઓ પસાર થયા.

આ બધું એટલા માટે કરવામાં આવ્યું કે ડૉ. તૈમુર જે કામ માટે જઈ રહ્યા હતા તેમાં તેમને સફળતા મળે. 

ઉપરાંત અલ્લાહ તેમને આશિર્વાદ આપે. ડૉ. તૈમુર દિલ્હીની યાત્રા પર છે. તેમને લીવરનું કેન્સર છે.

વર્ષ 2015માં દિલ્હી ખાતે સફળ સર્જરી બાદ તેમને નવજીવન મળ્યું થયું હતું. પણ ફરી વખત તેમને કેન્સર થયું છે.

સુષ્મા સ્વરાજની વિનંતીથી મળ્યા વિઝા

આ વખતે તેમને સારવાર માટે ભારત આવવા માટે વિઝા મેળવવા છ મહિના રાહ જોવી પડી.

દિવાળીની સાંજે તેમની બહેને ભારતના વિદેશમંત્રી સુષમા સ્વરાજને ટ્વિટર પર વિઝા માટે વિનંતી કરી હતી.

આટલો લાંબો સમય વિઝા ન મળતા ડૉ. તૈમુરે આશા છોડી દીધી હતી.

જોકે, ટ્વિટર પરની વિનંતી બાદ તરત જ તેમની વિઝાની અરજી મંજૂર થઈ ગઈ અને બીજા દિવસે તેમને વિઝા પણ મળી ગયા હતા.

કારમાં બેસતાં પહેલાં ડૉ. તૈમુરે કહ્યુ, "દર્દીઓને દિલ્હીમાં ઘર જેવું જ વાતાવરણ લાગે છે. 

"સંસ્કૃતિ અને ભાષા સહિત બધુ સમાન હોવાથી દિલ્હીમાં સુવિધાની દૃષ્ટિએ કોઈ તકલીફ નથી પડતી."

બાદમાં તે વાઘા-અટારી ગેટ જવા રવાના થઈ જાય છે.

ગેટ પર પહોંચીને તે પગપાળા સરહદ પાર કરી એક કલાકમાં દિલ્હી જવા રવાના થઈ જાય છે.

ડૉ. તૈમુર ભાગ્યશાળી છે કે તેમને વિઝા મળી ગયા. વિઝા અરજી કરતા સંખ્યાબંધ લોકો માટે આ વાત પડકારજનક હોય છે.

કેમ કે મેડિકલ વિઝાની અરજી જલદી મંજૂર કરવામાં આવતી નથી.

મેડિકલ વિઝા

ભારતના વાણિજ્ય મંત્રાલય દ્વારા હાથ ધરવામાં આવેલા સર્વે પ્રમાણે, વર્ષ 2015-2016 દરમિયાન માત્ર 1921 પાકિસ્તાની દર્દીઓને વિઝા આપવામાં આવ્યા હતા.

અન્ય દેશોની સરખામણીએ આ આંકડો ઘણો ઓછો છે.

પાકિસ્તાનના વિદેશ મંત્રાલય વિભાગના પ્રવક્તા ડૉ. મુહમ્મદ ફૈઝલે તાજેતરમાં જ દાવો કર્યો હતો કે ભારત દર મહિને પાકિસ્તાની નાગરિકોને 500 મેડિકલ વિઝા આપતું આવ્યું છે. પરંતુ હવે આ પરિસ્થિતિ રહી નથી. 

તેમણે કહ્યું, "વિઝા મફત નથી મળતા. આ સેવા માટે પાકિસ્તાનના લોકો રૂપિયા ચૂકવે છે."

"વળી બન્ને દેશ વચ્ચે આ એક માનવતાનો અભિગમ કેળવતી...\n\ntl;dr:
વહેલી સવારનો સમય હતો. જોહર નગરના લોકો ઊંઘી રહયા હતા.